Arte vizuale - GHEORGHE GOGESCU

GHEORGHE GOGESCU

Data şi locul naşterii: 23 martie 1953, Bucureşti.

Studii: Institutul de Arte Plastice, secţia tapiserie, Bucureşti, pe care l-a absolvit în 1978.

Activitatea artistică:

– Începând cu anul 1980, expune la majoritatea expoziţiilor cu juriu organizate de UAP în ţară şi în străinătate;

– Are lucrări în numeroase colecţii private din ţară şi din străinătate;

– Pe lângă expoziţiile personale, pe care le organizează din anul 1981, şi cele de grup din ţară, Gheorghe Gogescu a participat şi la expoziţii internaţionale: Tournai (1993), Roma (1994), Paris (1996, 1998, 2009), Malines (1996), Charleroi (1997), Liege (1998), Chişinău (1998), Cairo (2006, 2007) şi Madrid (2006).

Participări la conferinţe internaţionale:

– Adunarea Generală a E. T. N. de la Bruxelles, Belgia (1997);

– „Dialog Textil ’98”, Chişinău, Republica Moldova (1998);

– A 8-a Conferinţă E. T. N. – „Textile Interface”, Rovaniemi, Finlanda (1999).

Activităţi în domeniul organizării evenimentelor culturale şi a pieţei de artă:

– Iniţiatorul şi managerul galeriei de artă decorativă a UAP (1996-2001);

– Membru în Comitetul de organizare al „Trienalei de Tapiserie” (1997);

– Coordonatorul secţiunii „Spaţiul – ambient decorativ” al „Salonului de Artă Bucureşti” (1998);

– Iniţiatorul, co-organizatorul, membru al juriului internaţional şi director artistic al proiectului internaţional ROTEX 2000 (1998);

– Membru în juriul internaţional al expoziţiei textile „Dialog ’98” de la Chişinău (1998);

– Organizatorul expoziţiei „Artişti bucureşteni la Pontul Euxin”, Constanţa (2003);

– Organizator al „Trienalei de Artă Textilă”, ediţia a 4-a, Bucureşti (2003);

– Organizatorul expoziţiei „Tapiserie Românească”, Institutul Cultural Român, cu ocazia Summit-ului NATO, Praga (2004);

– Organizatorul expoziţiei „Tapiserie Românească”, Centrul Cultural Attaturk, cu ocazia Summit-ului NATO, Istanbul (2004);

– Curatorul tuturor expoziţiilor începând cu „Trienala de Artă Textilă” – Ediţia a 5-a, Bucureşti, până la „Expoziţia de artă plastică şi decorativă” din cadrul Festivalului Internaţional George Enescu, ediţia a 9-a (2006-2009);

– Fondator şi curator al Grupului „G4” (2007);

– Membru în colectivul de organizare al „Primului Salon Naţional de Artă Plastică – Atingeri şi semne”, organizat de MLNR (2010);

– Fondator şi curator al expoziţiei „Bărbaţi în arta textilă românească” (2010);

– Fondator şi curator al Grupului „G4+2” (2011);

– Fondator şi curator al Grupului „G4+4” (2012);

– Co-organizator al expoziţiei „Decorative Art 2012”.

A fost intervievat de mai multe posturi de radio şi de televiziune, atât în România cât şi în străinătate. Dintre acestea din urmă menţionăm: TV Tournai (Belgia), TV Belgrad (Serbia), TV Chişinău (Republica Moldova), Radio France Internationale (Franţa).

Deţine numeroase premii şi distincţii interne şi internaţionale.

Contents